b'\n_START_ARTICLE_\nLaatuvarmenne\n_START_PARAGRAPH_\nLaatuvarmenne on Suomen s\xc3\xa4hk\xc3\xb6isen allekirjoituslain m\xc3\xa4\xc3\xa4ritelm\xc3\xa4 PKI-varmenteelle, joka t\xc3\xa4ytt\xc3\xa4\xc3\xa4 tietyt muodolliset vaatimukset. Itse varmenteella sijaitsevien PKI-avainten tietoturvatasolle on m\xc3\xa4\xc3\xa4ritetty vahvuusvaatimuksia, mutta suurin osa s\xc3\xa4\xc3\xa4nn\xc3\xb6ksist\xc3\xa4 koskee varmenteen my\xc3\xb6nt\xc3\xa4j\xc3\xa4\xc3\xa4 sek\xc3\xa4 varmenteen my\xc3\xb6nt\xc3\xa4mispolitiikkaa. T\xc3\xa4rke\xc3\xa4\xc3\xa4 on, ett\xc3\xa4 avain on suojatulla PKI-avainlaitteella kuten sirukortilla, varmenteita saavien henkil\xc3\xb6ys todennetaan (kukaan ei saa v\xc3\xa4\xc3\xa4r\xc3\xa4ll\xc3\xa4 nimell\xc3\xa4 varmenteita), varastetut varmenteet lis\xc3\xa4t\xc3\xa4\xc3\xa4n nopeasti sulkulistalle ja j\xc3\xa4rjestelm\xc3\xa4n luotettavuudesta pidet\xc3\xa4\xc3\xa4n hyv\xc3\xa4\xc3\xa4 huolta. Laatuvarmenteella tehty digitaalinen allekirjoitus on v\xc3\xa4hint\xc3\xa4\xc3\xa4n yht\xc3\xa4 p\xc3\xa4tev\xc3\xa4 kuin tavallinenkin (ks. laki s\xc3\xa4hk\xc3\xb6isest\xc3\xa4 allekirjoituksesta)._NEWLINE_Viestint\xc3\xa4virasto valvoo Suomessa laatuvarmenteita my\xc3\xb6nt\xc3\xa4vi\xc3\xa4 varmenneviranomaisia, laatuvarmentajia. T\xc3\xa4ll\xc3\xa4 hetkell\xc3\xa4 v\xc3\xa4est\xc3\xb6rekisterikeskus on ainoa laatuvarmentaja, tuotteenaan s\xc3\xa4hk\xc3\xb6inen henkil\xc3\xb6kortti. Periaatteessa kuitenkin mik\xc3\xa4 tahansa suomalainen yritys voisi ryhty\xc3\xa4 laatuvarmentajaksi.'